CELEX: 32018R0175
Language: hu
Date: 2018-02-02 00:00:00
Title: A Bizottság (EU) 2018/175 rendelete (2018. február 2.) a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló 110/2008/EK európai parlamenti és tanácsi rendelet II. mellékletének módosításáról

6.2.2018   
            
            
               HU
            
            
               Az Európai Unió Hivatalos Lapja
            
            
               L 32/48
            
         A BIZOTTSÁG (EU) 2018/175 RENDELETE
   (2018. február 2.)
   a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló 110/2008/EK európai parlamenti és tanácsi rendelet II. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló, 2008. január 15-i 110/2008/EK európai parlamenti és tanácsi rendeletre (1) és különösen annak 26. cikkére,
   mivel:
   
               (1)
            
            
               A 110/2008/EK rendelet II. melléklete értelmében a 9. kategóriába („Gyümölcspárlat”) tartozó szeszes italok kereskedelmi megnevezésének a gyümölcs, bogyótermés vagy zöldség nevéből és az azt követő „párlat” szóból kell állnia. Egyes hivatalos nyelveken azonban e kereskedelmi megnevezések hagyományosan úgy épülnek fel, hogy a gyümölcs megnevezését toldalék egészíti ki. Ezért az érintett hivatalos nyelveken felcímkézett gyümölcspárlatok esetében célszerű engedélyezni a gyümölcs toldalékkal ellátott megnevezéséből álló kereskedelmi megnevezések feltüntetését.
            
         
               (2)
            
            
               A 110/2008/EK rendelet II. melléklete a 10. kategória („Almabor- és körteborpárlat”) esetében nem rendelkezik egyértelműen arról, hogy előállítható-e ilyen típusú párlat az almabor és a körtebor együttes lepárlásával. Ugyanakkor egyes esetekben az ilyen típusú szeszes ital hagyományos előállítási módja az alma- és körtebor együttes lepárlásával jár. Ezért célszerű a szeszes italok e kategóriájának meghatározását úgy módosítani, hogy az kifejezetten tartalmazza az alma- és körtebor együttes lepárlásának lehetőségét is, amennyiben a hagyományos előállítási mód ezt írja elő. Egyúttal célszerű meghatározni a kapcsolódó kereskedelmi megnevezésekre vonatkozó szabályokat is. A gazdasági szereplők számára adódó nehézségek elkerülése érdekében ugyanakkor helyénvaló átmeneti rendelkezést lefektetni az e rendelet hatálybalépése előtt előállított szeszes italok kereskedelmi megnevezésére vonatkozóan.
            
         
               (3)
            
            
               A 110/2008/EK rendelet II. mellékletét ezért ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a szeszes italokkal foglalkozó bizottság véleményével,
            
         ELFOGADTA EZT A RENDELETET:
   1. cikk
   A 110/2008/EK rendelet II. melléklete a következőképpen módosul:
   
               1.
            
            
               A 9. kategória f) pontjának helyébe a következő szöveg lép:
               
                           „f)
                        
                        
                           A gyümölcspárlat kereskedelmi megnevezése a gyümölcs, bogyótermés vagy zöldség nevéből és az azt követő »párlat« szóból áll, például: cseresznyepárlat vagy kirsch, szilvapárlat vagy slivovitz, mirabella-, őszibarack-, alma-, körte-, kajszibarack-, füge-, citrus-, szőlő- vagy más gyümölcspárlat. Ez a kereskedelmi megnevezés cseh, horvát, görög, lengyel, szlovák, szlovén és román nyelven a gyümölcs nevének toldalékkal kiegészített változatából is állhat.
                           A párlatok wasser-nek is nevezhetők, a gyümölcs nevének feltüntetésével.
                           A »párlat« szó és az előtte álló gyümölcs neve helyébe a gyümölcs neve kizárólag csak a következő gyümölcsök esetén léphet:
                           
                                       —
                                    
                                    
                                       mirabellszilva (Prunus domestica L. subsp. syriaca (Borkh.) Janch. ex Mansf.),
                                    
                                 
                                       —
                                    
                                    
                                       szilva (Prunus domestica L.),
                                    
                                 
                                       —
                                    
                                    
                                       szilva (»quetsch«) (Prunus domestica L.),
                                    
                                 
                                       —
                                    
                                    
                                       faepergyümölcs (Arbutus unedo L.),
                                    
                                 
                                       —
                                    
                                    
                                       »Golden Delicious« alma.
                                    
                                 Ha fennáll annak a kockázata, hogy a végső fogyasztó számára nehezen érthető valamely olyan kereskedelmi megnevezés, amely nem tartalmazza a »párlat« szót, ez esetben a címkének és a kiszerelésnek tartalmaznia kell a »párlat« szót, amelyet esetlegesen magyarázat egészíthet ki.”.
                        
                     
         
               2.
            
            
               A 10. kategória helyébe a következő szöveg lép:
               
                           „10.
                        
                        
                           Almaborpárlat, körteborpárlat, valamint almabor- és körteborpárlat
                           
                                       a)
                                    
                                    
                                       Az almaborpárlat, a körteborpárlat és az almabor- és körteborpárlat olyan szeszes italok, amelyek megfelelnek a következő feltételeknek:
                                       
                                                   i.
                                                
                                                
                                                   kizárólag almabor vagy körtebor 86 % (V/V)-nál kisebb alkoholtartalomra történő lepárlásával állítják elő úgy, hogy a gyümölcsök aromája és íze megmarad a párlatban;
                                                
                                             
                                                   ii.
                                                
                                                
                                                   illóanyag-tartalmuk legalább 200 g/hl abszolút alkoholra vonatkoztatva;
                                                
                                             
                                                   iii.
                                                
                                                
                                                   metanoltartalmuk maximum 1 000 g/hl abszolút alkoholra vonatkoztatva.
                                                
                                             Az i. pontban említett feltétel nem zárja ki az olyan hagyományos módszerekkel előállított szeszes italokat, amelyek az almabor és a körtebor együttes lepárlását is lehetővé teszik. Ezekben az esetekben a kereskedelmi elnevezés »almabor- és körteborpárlat«.
                                    
                                 
                                       b)
                                    
                                    
                                       Az almaborpárlat, a körteborpárlat, illetve az almabor- és körteborpárlat minimális alkoholtartalma 37,5 térfogatszázalék.
                                    
                                 
                                       c)
                                    
                                    
                                       Alkoholnak az I. melléklet 5. pontja szerinti hozzáadására sem hígított, sem hígítás nélküli formában nem kerülhet sor.
                                    
                                 
                                       d)
                                    
                                    
                                       Az almaborpárlat, a körteborpárlat, illetve az almabor- és körteborpárlat nem ízesíthető.
                                    
                                 
                                       e)
                                    
                                    
                                       Az almaborpárlat, a körteborpárlat és az almabor- és körteborpárlat színezőanyagként csak karamellt tartalmazhat.”
                                    
                                 
                     
         2. cikk
   Mindazon, a 110/2008/EK rendelet II. mellékletének 10. kategóriájába tartozó szeszes italok, amelyek kereskedelmi elnevezése e rendelet hatálybalépésének időpontjában megfelel az említett rendeletben előírt követelményeknek, a készletek kimerüléséig továbbra is forgalomba hozhatók.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. február 2-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 39., 2008.2.13., 16. o.